Author: koki
Last saved by: Novodomec
Company: Abyss Studios, Ltd.

Vyhodnotenie medzirezortného pripomienkového konania

Návrh na poskytnutie investičnej pomoci pre spoločnosť Gallai&Wolff s.r.o., 
so sídlom Križovatka 5, 969 01 Banská Štiavnica 

Spôsob pripomienkového konania |
Počet vznesených pripomienok, z toho zásadných | 20  / 7
Počet vyhodnotených pripomienok | 20
Počet akceptovaných pripomienok, z toho zásadných | 17  / 7
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 3  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | | x
2 . | Ministerstvo vnútra Slovenskej republiky | | | | x
3 . | Ministerstvo financií Slovenskej republiky | 10 (3o,7z) | | |
4 . | Ministerstvo kultúry Slovenskej republiky | 2 (2o,0z) | | |
5 . | Ministerstvo hospodárstva Slovenskej republiky | | | | x
6 . | Ministerstvo dopravy, výstavby a regionálneho rozvoja Slovenskej republiky | | | x |
7 . | Ministerstvo pôdohospodárstva a rozvoja vidieka Slovenskej republiky | 1 (1o,0z) | | |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | x |
10 . | Ministerstvo zahraničných vecí Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | 7 (7o,0z) | | |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | | | | x
14 . | Ministerstvo zdravotníctva Slovenskej republiky | | | x |
15 . | Podpredseda vlády SR pre ľudské práva a národnostné menšiny | | | | x
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | | | x
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania MŽP SR | | | | x
22 . | Odbor právnych služieb a odvolacích konaní | | | | x
23 . | Operačné stredisko záchrannej zdravotnej služby | | | | x
24 . | Asociácia záchrannej zdravotnej služby | | | | x
25 . | Národný bezpečnostný úrad | | | x |
26 . | Protimonopolný úrad Slovenskej republiky | | | x |
27 . | Úrad vlády Slovenskej republiky | | | x |
| SPOLU | 20 (13o,7z) | 0 (0o,0z) | 8 | 15

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

K vlastnému materiálu 
V časti (D) Hodnotenie odporúčam vypustiť znenie posledného odseku, a to z dôvodu nadbytočnosti.

O

A

Text upravený.

MF SR

K vlastnému materiálu 
Do znenia časti (D) Hodnotenie žiadam doplniť ustanovenie, či podnik spĺňa motivačný účinok podľa článku 8 nariadenia Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (každý podnik musí preukázať splnenie motivačného účinku bez ohľadu na to, či ide o malý a stredný podnik alebo o veľký podnik).

Z

A

Text doplnený.

MF SR

K vlastnému materiálu 
V časti (E) Zlučiteľnosť je potrebné v znení prvého odseku v tretej odrážke uviesť úplný názov vyššie uvedeného nariadenia Komisie (ES) č. 800/2008. Názov predmetného nariadenia Komisie sa nemenil prijatím Zmluvy o fungovaní EÚ. 
V časti (E) Zlučiteľnosť je potrebné znenie siedmeho odseku na strane 6 upraviť tak, aby sa ním priamo neukladali povinnosti tretím subjektom (možný rozpor s čl. 13 Ústavy SR).

O

A

Text upravený.

MF SR

K doložke vybraných vplyvov 
Investičná pomoc sa navrhuje poskytnúť formou dotácie na obstaranie dlhodobého hmotného majetku a úľavy na dani z príjmu. Z návrhu uznesenia vyplýva, že dotácia na nákup dlhodobého hmotného majetku sa navrhuje poskytnúť v celkovej výške 3 000 000 eur a úľava na dani z príjmu v celkovej výške 370 000 eur. 

Z doložky vybraných vplyvov vyplýva negatívny aj pozitívny vplyv na rozpočet verejnej správy. 
V tabuľke č. 1 analýzy vplyvov nie sú kvantifikované príjmy, avšak v tabuľke č. 4 kvantifikované sú. Žiadam preto uvedené tabuľky zosúladiť. 

Považujem za odôvodnené, aby z analýzy vplyvov bol jednoznačne zrejmý vplyv úľavy na dani z príjmu, vplyv vygenerovanej daňovej povinnosti z projektu, ako aj vplyv na ostané subjekty verejnej správy, a to napr. v tabuľke č. 1.

Z

A

Text upravený.

MF SR

K doložke vybraných vplyvov 
Upozorňujem, že výdavky v tabuľke č. 1 a č. 2 doložky kvantifikované na roky 2011 až 2013 v celkovej sume 3 370 000 eur nekorešpondujú s výdavkami uvedenými v materiáli, v časti 2.3.4. analýzy vplyvov a návrhom uznesenia vlády, kde sú kvantifikované v sume 3 000 000 eur, a to ani z hľadiska výšky výdavkov, ani z hľadiska ich časového čerpania. V tabuľke č. 5 sú dokonca uvedené ako vplyvy na rozpočet verejnej správy bežné výdavky v sume 2 338 000 eur a kapitálové výdavky v sume 3 370 000 eur. Žiadam preto výdavky uvádzané v materiáli, návrhu uznesenia vlády a jednotlivých častiach doložky vzájomne zosúladiť tak, aby kvantifikované výdavky zodpovedali návrhu výdavkov na investičné stimuly za kapitolu Ministerstva hospodárstva SR na roky 2012 až 2014 uvedenému v návrhu rozpočtu verejnej správy, ktorý schválila vláda.

Z

A

Text upravený.

MF SR

K doložke vybraných vplyvov 
V tabuľke č. 1 je potrebné doplniť v rámci akého programu sa výdavky v kapitole Ministerstva hospodárstva SR rozpočtujú.

Z

A

Text doplnený.

MF SR

K doložke vybraných vplyvov 
Z časti 2.3.1. Popis návrhu z analýzy vplyvov na rozpočet verejnej správy žiadam vypustiť z implementačnej časti Ústredie práce, sociálnych vecí a rodiny, pretože tento subjekt nebude implementovať daný projekt.

O

A

Text upravený.

MF SR

K doložke vybraných vplyvov 
Upozorňujem, že v časti 2.3.3. Predpoklady vývoja objemu aktivít doložky vybraných vplyvov je tabuľka č. 3 neúplná, lebo údaje týkajúce sa počtu nových vytvorených miest v tabuľke č. 3 nekorešpondujú s údajmi o počte vytvorených pracovných miest uvedených v komentári pod tabuľkou a materiálom. Tabuľku je potrebné doplniť.

Z

A

Text upravený, viď poznámka.

MF SR

K doložke vybraných vplyvov 
V časti 2.3.4. Výpočty vplyvov na verejné financie analýzy vplyvov na rozpočet verejnej správy je uvedené, že odhad prínosov pre verejné financie je vyčíslený v samostatnej prílohe. Materiál však neobsahuje takúto prílohu, je potrebné ju do materiálu doplniť.

Z

A

Text upravený.

MF SR

K doložke vybraných vplyvov 
V Prílohe č. 3 Vplyvy na podnikateľské prostredie sa uvádza, že „Rozsah nákladov predstavuje výšku schválenej investičnej pomoci vo forme dotácie na obstaranie dlhodobého hmotného majetku, vo forme príspevku na novovytvorené pracovné miesta a vo forme dani z príjmu právnických osôb v celkovej výške 4 067 775.“. Okrem skutočnosti, že nie je uvedená menová jednotka, je uvedená informácia nesprávna, čo sa týka foriem navrhovanej investičnej pomoci a aj jej výšky. Je potrebné doplniť menovú jednotku a formy a výšku investičnej pomoci zosúladiť v zmysle vyššie uvedených pripomienok.

Z

A

Text upravený.

MK SR

Predkladacia správa 
Navrhujeme doplniť predkladaciu správu, nakoľko táto na Portáli právnych predpisov nie je dostupná. Po rozkliknutí foldra, ktorý ju má obsahovať, sa zobrazí len jej nadpis.

O

A

Predkladacia správa bola doplnená.

MK SR

Časti "Doložka vybraných vplyvov" 
Text časti "A.2 Vplyvy:" je v doložke vybraných vplyvov uvedený dvakrát, preto navrhujeme tabuľku uvedenú v spodnej časti strany odstrániť.

O

A

Text upravený.

MPRV SR

Prílohe č. 3 
Upozorňujeme na údaj v prílohe č. 3 Vplyvy na podnikateľské prostredie, v bode 3.5. uvádzate, citujeme: „Poskytnutie investičnej pomoci bude mať dlhodobo pozitívny vplyv na zamestnanosť a produktivitu Žilinského kraja.“ Realizácia investičného zámeru „Výstavba závodu na výrobu mostných ložísk a mostných dilatačných záverov“ má byť v obci Klenovec, okres Rimavská Sobota, čo ovplyvní zamestnanosť a produktivitu Banskobystrického kraja.

O

A

Text upravený.

MPSVR SR | Vzhľadom na napätosť zdrojov v štátnom rozpočte odporúčame poskytnúť investičnú pomoc prioritne formou úľavy na dani z príjmu. | O | N | O formách investičnej pomoci v konečnom dôsledku rozhoduje vláda SR.
MPSVR SR | Materiál vytavený na Portáli právnych predpisov na medzirezortné pripomienkové konanie neobsahuje Predkladaciu správu. | O | A | Predkladacia správa doplnená.

MPSVR SR

vlastný materiál 
- str. 3 
Tabuľka Zdroje financovania investičného projektu – požadujeme zdôvodniť plánované zníženie objemu vlastných zdrojov spoločnosti v rokoch 2013 – 2016.

O

N

Údaje vychádzajú z predloženého formulára na získanie investičnej pomoci žiadateľa.

MPSVR SR

Doložka vybraných vplyvov 
Predložený materiál nebol predmetom predbežného pripomienkového konania, na ktoré mal byť predložený podľa článku 10 ods. 3 Smernice na prípravu a predkladanie materiálov na rokovanie vlády Slovenskej republiky. Na základe uvedeného žiadame: 
- odstrániť termín PPK, nakoľko toto neprebehlo, 
- odstrániť gestorské stanovisko MPSVR SR, nakoľko MPSVR SR uvedené stanovisko nevydalo.

O

N

V zmysle platných legislatívnych pravidiel vlády SR od 1. septembra 2011 predbežné pripomienkové kopnanie nie je povinné.

MPSVR SR

Doložka vybraných vplyvov 
Príloha č. 2 Vplyv na rozpočet verejnej správy, na zamestnanosť vo verejnej správe a financovanie návrhu 
- Tab. č. 1 a č. 2 - údaje v tabuľkách je potrebné zosúladiť s údajmi uvedenými vo vlastnom materiáli na str. 3 v tabuľke Zdroje financovania investičného projektu, 
- Tab. č. 3 Predpoklady vývoja objemu aktivít – žiadame uviesť počty nových vytvorených pracovných miest v jednotlivých rokoch a nie kumulatívne.

O

A

Text upravený.

MPSVR SR

Doložka vybraných vplyvov 
Príloha č. 3 Vplyvy na podnikateľské prostredie 
- bod 3.2. žiadame prepracovať - uvedené sa nevzťahuje k Návrhu na poskytnutie investičnej pomoci pre spoločnosť Gallai &Wolf s.r.o., 
- v bode 3.5. žiadame slovo „Žilinského“ nahradiť slovom „Banskobystrického“.

O

A

Text upravený.

MPSVR SR

Doložka vybraných vplyvov 
Príloha č. 4 Sociálne vplyvy - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť 
- odporúčame prehodnotiť (mierne zvýšiť) počet ovplyvnených domácností.

O

A

Text upravený.